การโจมตี 7 ตุลาคม

การโจมตีวันที่ 7 ตุลาคม เป็นชุดปฏิบัติการบุกโจมตีด้วยอาวุธที่มีการประสานงานกันจากฉนวนกาซาเข้าสู่พื้นที่โดยรอบกาซาทางตอนใต้ของอิสราเอล การโจมตีนี้ดำเนินการโดยกลุ่มฮะมาสและกลุ่มติดอาวุธปาเลสไตน์อื่น ๆ เมื่อวันที่ 7 ตุลาคม ค.ศ. 2023 ซึ่งตรงกับวันหยุดของชาวยิว ซิมคัต โทราห์ การโจมตีครั้งนี้นับเป็นการบุกรุกดินแดนอิสราเอลครั้งใหญ่ครั้งแรกนับตั้งแต่สงครามอาหรับ–อิสราเอล ค.ศ. 1948 และเป็นจุดเริ่มต้นของสงครามในกาซาที่กำลังดำเนินอยู่ในขณะนี้

การโจมตีเริ่มต้นขึ้นด้วยการระดมยิงจรวดใส่พื้นที่อิสราเอลอย่างน้อย 4,300 ลูก พร้อมกับการบุกรุกโดยใช้ยานพาหนะและร่มร่อนแบบมีเครื่องยนต์ (powered paraglider) เข้าสู่อิสราเอล นักรบของกลุ่มฮะมาสได้ฝ่าแนวกำแพงกั้นกาซา-อิสราเอล เข้าไปโจมตีฐานทัพทหารและสังหารหมู่พลเรือนในชุมชนต่าง ๆ 21 แห่ง ซึ่งรวมถึง เบเอรี กฟาร์อาซาฮ์ เนียร์โอซ เนติฟฮาอาซาราฮ์ และ อลูมิม ตามรายงานของกองกำลังป้องกันอิสราเอลที่มีการปรับปรุงตัวเลขประมาณการจำนวนผู้บุกรุก พบว่ามีชาวกาซา 6,000 คนที่ฝ่าแนวชายแดนเข้าไปในอิสราเอลใน 119 จุด ในจำนวนนี้ เป็นสมาชิกจากกองกำลังชั้นยอดนุกบา (Nukhba forces) 3,800 คน เป็นพลเรือนและนักรบอื่น ๆ 2,200 คน นอกจากนี้กองกำลังป้องกันอิสราเอลประเมินว่ามีชาวกาซาอีก 1,000 คน ที่ยิงจรวดจากฉนวนกาซา รวมจำนวนผู้มีส่วนร่วมในปฏิบัติการครั้งนี้จากฝั่งฮะมาสทั้งหมดอยู่ที่ 7,000 คน

โดยรวมแล้ว มีผู้เสียชีวิตจากเหตุโจมตีครั้งนี้ทั้งสิ้น 1,195 คน ซึ่งประกอบด้วย พลเรือนอิสราเอล 736 คน (รวมถึงเด็ก 38 คน) พลเมืองต่างชาติ 79 คน เจ้าหน้าที่ความมั่นคง 379 คน ขณะเข้าร่วมเทศกาลดนตรีโนวา มีพลเรือนถูกสังหาร 364 คน และบาดเจ็บอีกจำนวนมาก มีพลเรือนอิสราเอลอย่างน้อย 14 คนเสียชีวิตจากการใช้หลักการฮันนิบาล (Hannibal Directive) ของกองกำลังป้องกันอิสราเอล พลเรือนและทหารอิสราเอลประมาณ 250 คนถูกจับเป็นตัวประกันและถูกนำตัวไปยังฉนวนกาซา มีรายงานการเกิดเหตุการณ์ข่มขืนและล่วงละเมิดทางเพศหลายสิบกรณี แต่เจ้าหน้าที่กลุ่มฮะมาสได้ออกมาปฏิเสธการมีส่วนร่วมของนักรบของตน: "Meni Binyamin, the head of the International Crime Investigations Unit of the Israeli police, has said that "dozens" of women and some men were raped by Hamas militants on Oct. 7."

44 ประเทศได้ประณามการโจมตีครั้งนี้และระบุว่าเป็นการก่อการร้าย ในขณะที่บางประเทศอาหรับและประเทศที่มีประชากรส่วนใหญ่นับถือศาสนาอิสลามได้กล่าวโทษว่า การยึดครองดินแดนปาเลสไตน์ของอิสราเอลคือรากเหง้าของปัญหาและการโจมตีครั้งนี้ กลุ่มฮะมาสกล่าวว่า การโจมตีของพวกเขาเป็นการตอบโต้ต่อการยึดครองของอิสราเอลอย่างต่อเนื่อง การปิดล้อมฉนวนกาซา การขยายตัวของการตั้งถิ่นฐานผิดกฎหมายของอิสราเอล ความรุนแรงที่เพิ่มขึ้นจากผู้ตั้งถิ่นฐานชาวอิสราเอล และความตึงเครียดที่เพิ่มขึ้นในช่วงที่ผ่านมา บุคคลสำคัญและสื่อตะวันตกหลายแห่ง รวมถึงอดีตประธานาธิบดีสหรัฐ โจ ไบเดน ได้ระบุว่าวันนี้คือวันที่นองเลือดที่สุดในประวัติศาสตร์อิสราเอล และเป็นวันที่ชาวนองเลือดที่สุดสำหรับชาวยิวนับตั้งแต่เหตุการณ์ฮอโลคอสต์ นอกจากนี้ ยังมีการกล่าวอ้างว่าการโจมตีครั้งนี้เป็นการกระทำที่เข้าข่ายการฆ่าล้างเผ่าพันธุ์ หรือเป็นการสังหารหมู่ที่มีเจตนาฆ่าล้างเผ่าพันธุ์ต่อชาวอิสราเอล

หมายเหตุ

อ้างอิง

อ่านเพิ่ม
 Yaron, Lee. 10/7: 100 Human Stories. St. Martin's Press, New York, 2024. Winner of the Jewish Book Council Everett Family Foundation Award in 2024.
 Yingst, Trey. Black Saturday: An Unfiltered Account of the October 7th Attack on Israel and the War in Gaza. HarperCollins, 2024.

แหล่งข้อมูลอื่น

 All-Party Parliamentary Group Israel-UK. 7 October Parliamentary Commission Report Chaired by Lord Roberts of Belgravia, March 18, 2025
 Crowd-sourced documentation of massacres
 Mapping the massacres
 Ex-Israeli Defense Minister's Recollection of October 7, 2023

หมวดหมู่:สงครามในกาซา